पाएं अपने शहर की ताज़ा ख़बरें और फ्री ई-पेपरडाउनलोड करें
स्थानीय थाना क्षेत्र स्थित शाहपुर पंचायत के नवटोलिया गांव में बीते 15 अप्रैल को जमीन विवाद को लेकर हुई मारपीट में गंभीर रूप से जख्मी 50 वर्षीय बैधनाथ यादव की इलाज के दौरान सहरसा में मंगलवार को मौत हो गई। घटना के बाद पुलिस के द्वारा शव को पोस्टमार्टम कराकर परिजनों को सौंप दिया गया है। नवटोलिया निवासी शिवकुमार यादव बीते 15 अप्रैल को अपने खाता संख्या 134, खेसरा 432 रकबा 10:25 डिसमिल खाली जमीन पर घर बना रहे थे। इसी दौरान गांव के ही चन्देश्वरी यादव, चंदन यादव, कुन्दन कुमार एवं नंदन कुमार सहित अन्य लोगों ने घर बनाने का विरोध करते हुए लाठी डंडा व लोहे के रॉड से मारपीट करने लगा। मारपीट के दौरान पीड़ित शिवकुमार यादव, सहित दीपिया देवी, बैजनाथ यादव एवं ब्यूटी देवी गंभीर रूप से घायल हो गई थी। जिसमें गंभीर रूप से जख्मी वैधनाथ यादव का इलाज के दौरान मौत हो गई। मामले को लेकर शिवकुमार यादव के आवेदन पर पूर्व में स्थानीय थाने में प्राथमिकी भी दर्ज की गई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn